
PATVIRTINTA
Šiaulių miesto savivaldybės tarybos
2024 m. gegužės      d. sprendimu Nr. T-

ŠIAULIŲ TURIZMO INFORMACIJOS CENTRO
NUOSTATAI

 SKYRIUS 


.	Šiaulių turizmo informacijos centro nuostatai (toliau – Nuostatai) reglamentuoja Šiaulių turizmo informacijos centro (toliau – Centras) pavadinimą, teisinę formą, buveinę, Centro savininką, Centro savininko teises ir pareigas įgyvendinančiąją instituciją ir jos kompetenciją, Centro veiklos laikotarpį, funkcijas ir veiklos tikslus, Centro direktoriaus kompetenciją, jo priėmimo į pareigas ir atleidimo iš jų tvarką, šaltinį, kuriame skelbiami vieši Centro pranešimai, Centro turtą, lėšų šaltinius ir naudojimo tvarką, finansinę veiklos kontrolę, Centro reorganizavimo, pertvarkymo, likvidavimo ir Nuostatų keitimo tvarką.
.	Centro pavadinimas – Šiaulių turizmo informacijos centras, sutrumpintas pavadinimas – Šiaulių TIC. Centras įregistruotas Juridinių asmenų registre, kodas 145398346.
.	Centro teisinė forma – biudžetinė įstaiga.
.	Centro savininkas (toliau – Savininkas) Šiaulių miesto savivaldybė (toliau – Savivaldybė), kodas 111109429, adresas: Vasario 16-osios g. 62, LT-76295 Šiauliai.
.	Įstaigos savininko teises ir pareigas įgyvendinančios institucijos: Centro savininko teises ir pareigas įgyvendina Savivaldybės meras (toliau – meras), išskyrus tas Centro savininko teises ir pareigas, kurios yra priskirtos išimtinei ir paprastajai Šiaulių miesto savivaldybės tarybos (toliau – Savivaldybės taryba) kompetencijai (jeigu paprastosios Savivaldybės tarybos kompetencijos įgyvendinimo Savivaldybės taryba nėra perdavusi merui).
.	Centras – turizmo informacijos ženklą naudojantis Lietuvos Respublikos ekonomikos ir inovacijų ministro nustatyta tvarka („i“ raidė žalios spalvos stačiakampyje, užrašas „Turizmo informacija“) ribotos civilinės atsakomybės Lietuvos Respublikos teisės nustatyta tvarka įsteigtas viešasis juridinis asmuo. Centras yra išlaikomas iš Šiaulių miesto savivaldybės biudžeto ir teikia informaciją apie turizmo paslaugas, turizmo išteklius, viešąją turizmo ir poilsio infrastruktūrą. 
.	Pagal savo prievoles Centras atsako tik savo lėšomis. Išieškojimas pagal Centro prievoles vykdomas Lietuvos Respublikos civilinio proceso kodekse nustatyta tvarka.
.	Centras savo veikloje vadovaujasi Lietuvos Respublikos Konstitucija, Lietuvos Respublikos civiliniu kodeksu, Lietuvos Respublikos biudžetinių įstaigų įstatymu, Lietuvos Respublikos turizmo įstatymu, Lietuvos Respublikos Vyriausybės nutarimais, Savivaldybės tarybos sprendimais, Nuostatais ir kitais teisės aktais.
.	Centro veikla yra neterminuota.
.	Centro finansiniai metai sutampa su kalendoriniais metais.
. Centras yra paramos gavėjas, veikiantis įstatymų nustatyta tvarka.
. Centro vieši pranešimai skelbiami Centro interneto svetainėje www.visitsiauliai.lt (toliau – Centro svetainė).
. Centro buveinės adresas: Vilniaus g. 213-90, LT-76348 Šiauliai.

. Centro veiklos sritys:
. informacijos apie turizmo paslaugas, lankomus objektus ir vietoves rinkimas, kaupimas ir teikimas;
. informacinių ir kartografinių leidinių leidyba ir platinimas;
. klientų apgyvendinimo vietų, kelionės bilietų, turizmo paslaugų paketų, bilietų į teatrus, koncertus, sporto ir kitus renginius užsakymas;
. Šiaulių miesto ir visos Šiaulių miesto savivaldybę reprezentuojančios informacijos platinimas;
. duomenų bazės apie Šiaulių miesto ir visos Šiaulių miesto savivaldybės turistinius išteklius kaupimas ir tvarkymas;
. gidų kursų rengimas;
. visuomenės informavimas apie turizmo, kultūros, sporto, švietimo ir pan. renginius, veiklas, paslaugas, lankytinas vietas ir objektus;
. Šiaulių miesto ir visos Šiaulių miesto savivaldybės bei regiono kaip patrauklios turistams vietovės reklamavimas;
. paslaugų, gerinančių lankytojų ir turistų patirties kokybę, teikimas;
. turistinio įvaizdžio ir tarptautinio žinomumo formavimas;
. turizmo produktų ir paslaugų plėtros kūrimas ir skatinimas;
. rūpinimasis turizmo paslaugų reklama, turizmą propaguojančių renginių, ekskursijų organizavimas, prekyba suvenyrais ir liaudies amatų gaminiais;
. kitos su turizmo, kultūros, sporto, švietimo ir pan. paslaugų teikimu ir turizmo skatinimu susijusios veiklos vykdymas;
. kultūrinės edukacijos veiklų organizavimas ir vykdymas;
. neformaliojo vaikų ir suaugusiųjų švietimo programų rengimas ir vykdymas;
. kultūros kelių plėtojimas.
. Pagal Lietuvos Respublikos ekonominės veiklos rūšių klasifikatorių Centro veiklos rūšys yra šios:
. knygų leidyba (58.11);
. laikraščių leidyba (58.13);
. žurnalų ir periodinių leidinių leidyba (58.14);
. garso įrašymas ir muzikos įrašų leidyba (59.2);
. kita leidyba (58.19);
. laikraščių spausdinimas (18.11);
. kitas spausdinimas (18.12);
. spausdinimas ir su spausdinimu susijusios paslaugos (18.1);
. knygų, periodinių leidinių leidyba ir kita leidybinė veikla (58.1);
. įrašytų laikmenų tiražavimas (18.20);
. knygų mažmeninė prekyba specializuotose parduotuvėse (47.61);
. laikraščių ir raštinės reikmenų mažmeninė prekyba specializuotose parduotuvėse (47.62);
. muzikos ir vaizdo įrašų mažmeninė prekyba specializuotose parduotuvėse (47.63);
. suvenyrų, meno dirbinių ir religinių reikmenų specializuota mažmeninė prekyba (47.78.10);
. poilsiautojų ir kita trumpalaikio apgyvendinimo veikla (55.2);
. kultūros ir poilsio prekių mažmeninė prekyba specializuotose parduotuvėse (47.6);
. nuosavo arba nuomojamo turto nuoma ir eksploatavimas (68.2);
. mažmeninė prekyba ne parduotuvėse, kioskuose ar prekyvietėse (47.9);
. kita specializuota mažmeninė prekyba (47.78.90);
. kelionių agentūrų veikla (79.11);
. kelionių agentūrų ir ekskursijų organizatorių veikla (79.1);
. pašto pagal įpareigojimą teikti universaliąsias paslaugas atliekama veikla (53.10);
. gyvybės draudimas (65.11);
. kelionių draudimas (65.12.10);
. dviračių nuoma (77.21.30);
. sporto įrangos nuoma (77.21.40);
. kitų turizmo priemonių nuoma (77.21.50);
. duomenų apdorojimo, interneto serverių paslaugų (prieglobos) ir susijusi veikla (63.11);
. rinkos tyrimas ir viešosios nuomonės apklausa (73.2);
. kita, niekur kitur nepriskirta, profesinė, mokslinė ir techninė veikla (74.9);
. reklama (73.1);
. fotografavimo veikla (74.2);
. vertimo raštu ir žodžiu veikla (74.3);
. užsakomųjų informacinių paslaugų centrų veikla (82.2);
. posėdžių ir verslo renginių organizavimas (82.3);
. kitas mokymas (85.5);
. švietimui būdingų paslaugų veikla (85.6);
. kūrybinė, meninė ir pramogų organizavimo veikla (90.0);
. kino filmų, vaizdo filmų ir televizijos programų platinimas (59.13);
. pramogų ir poilsio organizavimo veikla (93.2);
. kita pramogų ir poilsio organizavimo veikla (93.29);
. turistinių autobusų nuoma (77.12.20).
. Centras gali užsiimti ir kita veikla, kuri neprieštarauja įstatymams, Nuostatams ir Centro veiklos tikslams.

. Pagrindinis Centras veiklos tikslas – stiprinti Šiaulių miesto savivaldybės ir regiono ekonominę, sociokultūrinę, rekreacinę gerovę per turizmo,  kultūros, sporto, švietimo ir kitų renginių ir veiklų informacijos skleidimą, skatinimą, edukaciją ir vietos rinkodarą, plėtoti kultūros kelius. Kiti tikslai: rinkti, kaupti ir turistams bei Šiaulių miesto savivaldybės ir regiono svečiams teikti informaciją apie teikiamas turizmo paslaugas, lankytinas Šiaulių vietoves ir objektus, skleisti informaciją apie juos Šiaulių miesto savivaldybėje, regione, šalyje, užsienyje, plėtoti turizmo sektorių, reprezentuoti miestą pagal savo kompetenciją, vykdyti formaliojo ir neformaliojo švietimo veiklas, inicijuoti, rengti ir įgyvendinti projektus. 
. Centras atlieka šias funkcijas:
. teikia viešąsias paslaugas, kurdamas Šiaulių miesto turizmo įvaizdį, didindamas žinomumą ir skatindamas atvykstamojo ir vietinio turizmo plėtrą per įgyvendinamas informavimo, viešinimo, rinkodaros, edukacines, mokymų veiklas, projektus;
. įgyvendina žinomumo ir patrauklumo didinimo priemones, skatinančias atvykstamojo ir vietinio turizmo plėtrą Šiaulių miesto savivaldybėje ir regione;
. užtikrina efektyvią turizmo informacijos sklaidą Šiaulių miesto savivaldybėje ir regione – informuoja keliautojus, turistus, lankytojus ir verslo subjektus apie turizmo paslaugas, turizmo išteklius, viešąją turizmo ir poilsio infrastruktūrą;
. vykdo formaliojo suaugusiųjų švietimo (akredituoti gidų kursai) ir neformaliojo švietimo veiklas;
. nustato svarbiausius spręstinus Šiaulių miesto savivaldybės teritorijoje turizmo sektoriaus uždavinius, rengia įžvalgas, atlieka aktualių užsienio turizmo rinkų analizę, turizmo stebėseną ir stebėsenos metu surinktų duomenų analizę, teikia informaciją valstybės institucijoms, įstaigoms ir tarptautinėms organizacijoms;
. įgyvendina Šiaulių miesto savivaldybės strateginiuose planavimo dokumentuose numatytas priemones siekdamas užtikrinti turizmo paslaugų ir turizmo išteklių plėtrą;
. atlieka kitas funkcijas, susijusias su Šiaulių miesto savivaldybės kaip turistinės vietovės žinomumo didinimu, atvykstamojo ir vietinio turizmo plėtra;
. Centras bendradarbiauja su Lietuvos Respublikos turizmo įstatyme nurodytu Vyriausybės įgaliotu viešuoju juridiniu asmeniu ir teikia jam informaciją apie konkrečios savivaldybės teritorijoje teikiamas turizmo paslaugas, turizmo išteklius ir lankytojų skaičių;
. Centras bendradarbiauja su Lietuvos ir užsienio institucijomis, valstybės, savivaldybių įstaigomis, nevyriausybinėmis organizacijomis, kuria ir teikia įvairias turizmo paslaugas, užtikrina jų prieinamumą visuomenei;
. atlieka kitas kituose įstatymuose nustatytas funkcijas. 

 SKYRIUS


. Centras turi teisę:
. suderinęs su Savininku, keisti Centro ir jo struktūrinio padalinio darbo laiką;
. planuoti Centro veiklos strategiją;
. pasirinkti tinkamas veiklos kryptis, formas ir metodus;
. įsigyti ilgalaikį ir trumpalaikį turtą, sudaryti sutartis ir prisiimti įsipareigojimus, susijusius su Centro veikla;
. bendradarbiauti su savo veiklai įtakos turinčiais fiziniais ir juridiniais asmenimis;
. plėtoti tarptautinius ryšius, dalyvauti Šiaulių miesto savivaldybės, šalies ir tarptautiniuose turizmą skatinančiose veiklose ir projektuose;
. leisti ir platinti mokamus ir nemokamus informacinius leidinius, susijusius su Centro veikla, pardavinėti suvenyrus ir panašaus pobūdžio prekes;
. teikti pasiūlymus dėl turizmo paslaugų plėtojimo Savininkui ar jo įgaliotai institucijai ir Valstybiniam turizmo departamentui, rengti turizmo plėtojimo strateginius planus;
. registruoti Centrą aplankančius turistus;
. skelbti informacinę medžiagą apie Šiaulių turizmo paslaugas, infrastruktūrą, kultūros paveldą ir lankytinas vietas, objektus;
. įstatymų ir kitų teisės aktų nustatyta tvarka informuoti visuomenę apie Centro veiklą;
. Savininko sprendimu įstatymų nustatyta tvarka jungtis į ne pelno organizacijas (asociacijas), tarp jų ir į tarptautines, kurių paskirtis – įgyvendinti viešuosius interesus, jeigu toks jungimasis neprieštarauja Centro Nuostatams ir veiklos tikslams. Ne pelno organizacijos (asociacijos) steigėjai ar nariai pagal įstatymus ar ne pelno organizacijos (asociacijos) steigimo dokumentus negali perleisti asociacijai Centro savininko Centrui perduoto ar Centro įgyto turto;
. teikti nemokamas ir viešąsias atlygintinas paslaugas, kurių sąrašą ir viešųjų atlygintinų paslaugų kainas (įkainius) nustato Savivaldybės taryba;
. turėti einamąsias nacionalinės ir užsienio valiutos sąskaitas Lietuvos Respublikos bankuose;
. valdyti Savininko pasitikėjimo teise perduotą turtą, naudotis ir disponuoti juo teisės aktų ir Savininko nustatyta tvarka;
. vadovaudamasis Lietuvos Respublikos viešųjų pirkimų įstatymu ir kitais teisės aktais, organizuoti viešuosius pirkimus su Centro veikla susijusioms prekėms, paslaugoms ir priemonėms įsigyti;
. teikti Lietuvos Respublikos ir užsienio fondams finansuotinas programas ir projektus;
. organizuoti turizmo skatinimo kvalifikacijos kėlimo kursus, su turizmo veikla susijusius renginius, seminarus ir kitas iniciatyvas;
. sudaryti bendradarbiavimo, patalpų nuomos, paslaugų, autorines, intelektinių paslaugų ir kitas sutartis;
. gauti paramą įstatymų nustatyta tvarka.
. Centras, įgyvendindamas jam pavestas funkcijas, privalo:
. vykdyti Nuostatuose nurodytą veiklą ir funkcijas;
. teisės aktų nustatyta tvarka teikti Juridinių asmenų registro tvarkytojui duomenis apie šio registro objektus;
. teikti Savininkui tvirtinti teikiamų viešųjų atlygintinų paslaugų kainas (įkainius);
. lėšas, gautas už Centro teikiamas viešąsias atlygintinas paslaugas, naudoti pagal Centro patvirtintą išlaidų sąmatą;
. atsiskaityti už pateiktas prekes, atliktus darbus ir paslaugas bet kuria sutarta forma pagal įstatymų ir kitų teisės aktų reikalavimus;
. vykdyti įsipareigojimus pagal sudarytas sutartis; 
. garantuoti Centro finansinių ir statistinių ataskaitų teisingumą;
. naudoti iš savivaldybės biudžeto gaunamas lėšas tik Nuostatuose nurodytiems tikslams įgyvendinti ir pagal asignavimų valdytojų patvirtintas išlaidų sąmatas;
. sudaryti sąlygas Centro darbuotojams kelti kvalifikaciją;
. užtikrinti Centro lankytojų saugumą, saugias darbuotojų darbo sąlygas, priešgaisrinę ir darbo saugą Centro valdomame objekte;
. Centras gali turėti kitų įstatymuose ir kituose teisės aktuose numatytų teisių ir pareigų.

. Savininko teises ir pareigas įgyvendinančios institucijos (mero) kompetencija:
. priimti į pareigas ir atleisti iš jų Centro direktorių (toliau – direktorius), įgyvendinti kitas funkcijas, susijusias su direktoriaus darbo santykiais, Lietuvos Respublikos darbo kodekso ir kitų teisės aktų nustatyta tvarka;
. nustatyti maksimalų etatų skaičių Centre;
. priimti sprendimą dėl Centro buveinės pakeitimo;
. priimti sprendimą dėl Centro filialo steigimo ir jo veiklos nutraukimo;
. spręsti kitus, kituose įstatymuose ir Centro nuostatuose jo kompetencijai priskirtus klausimus.
. Savininko teises ir pareigas įgyvendinančios institucijos (Savivaldybės tarybos) kompetencija:
. tvirtinti Centro nuostatus;
. nustatyti Centro teikiamų atlygintinų viešųjų paslaugų kainas (įkainius);
. skirti ir atleisti likvidatorių arba sudaryti likvidacinę komisiją ir nutraukti jos įgaliojimus;
. priimti sprendimą dėl Centro pertvarkymo, reorganizavimo ar likvidavimo.

. Direktorius yra vienasmenis Centro valdymo organas. Direktorius pareigas pradeda eiti nuo jo priėmimo į pareigas dienos.
. Direktorius į pareigas priimamas 5 metų kadencijai konkurso būdu arba įstatymų nustatytais atvejais be konkurso. Konkursai į biudžetinės įstaigos vadovo pareigas organizuojami ir vykdomi Vyriausybės nustatyta tvarka. Asmuo gali eiti tos pačios biudžetinės įstaigos vadovo pareigas ne daugiau kaip dvi kadencijas iš eilės. Direktoriaus teises ir pareigas nustato Nuostatai ir direktoriaus pareigybės aprašymas. Direktoriaus pareiginės algos koeficientą, kintamosios dalies procentinį dydį ir skatinimo sąlygas nustato meras. Direktorius turi būti nepriekaištingos reputacijos.
. Direktorius, kurio veikla visų eitos kadencijos metu atliktų vertinimų metu įvertinta kaip atitinkanti lūkesčius ir (ar) viršijanti lūkesčius, Centro savininko teises ir pareigas įgyvendinančios institucijos sprendimu į tas pačias pareigas antrajai kadencijai gali būti skiriamas be konkurso. 
. Sprendimą dėl direktoriaus priėmimo į pareigas, jo atleidimo arba atšaukimo iš jų priima meras Lietuvos Respublikos darbo kodekso, Nuostatų ir kitų teisės aktų nustatyta tvarka. Be kitų darbo sutarties pasibaigimo pagrindų, darbo sutartis su direktoriumi taip pat pasibaigia atšaukus jį iš pareigų. Direktorius gali būti atšaukiamas iš pareigų praradus pasitikėjimą. Dėl direktoriaus atšaukimo iš pareigų priimamas mero potvarkis. 
. Direktorius:
. organizuoja Centro darbą, kad būtų įgyvendinami Centro tikslai ir atliekamos nustatytos funkcijos;
. užtikrina, kad Centro veikloje būtų laikomasi įstatymų, kitų teisės aktų ir Nuostatų;
. įstatymų nustatyta tvarka priima į pareigas ir atleidžia iš jų Centro darbuotojus, dirbančius pagal darbo sutartis;
. nustato Centro organizacinę struktūrą ir pareigybių sąrašą;
. nustato Centro darbuotojų darbo apmokėjimo sistemą, tvirtina darbuotojų pareiginės algos koeficientą, kintamosios dalies dydį, priemokas ir skatinimus;
. organizuoja Centro finansinę apskaitą pagal Lietuvos Respublikos finansinės apskaitos įstatymą;
. užtikrina racionalų ir taupų lėšų ir turto naudojimą, kad Centro finansiniai įsipareigojimai neviršytų jo finansinių galimybių, veiksmingą Centro vidaus kontrolės sistemos sukūrimą, jos veikimą ir tobulinimą;
. tvirtina Centro darbo tvarkos taisykles, darbuotojų pareigybių aprašymus ir kitus Centro teisės aktus;
. nustato Centro darbo laiką, suderinęs jį su Savininku;
. vertina Centro darbuotojų, specialistų veiklą;
. garantuoja, kad pagal Lietuvos Respublikos viešojo sektoriaus atskaitomybės įstatymą teikiami ataskaitų rinkiniai ir statistinės ataskaitos būtų teisingi;
. tvirtina Centro pajamų, išlaidų ir kitas sąmatas;
. teisės aktų nustatyta tvarka atstovauja Centrui teisme ar kitose valstybės ar savivaldybių institucijose, įstaigose;
. neviršydamas savo kompetencijos, leidžia įsakymus ir kitus Centro veiklą reglamentuojančius teisės aktus, privalomus visiems jo darbuotojams, ir kontroliuoja jų vykdymą;
. Centro vardu sudaro arba įgalioja kitus Centro darbuotojus sudaryti sutartis.
. Laikinai nesant Centro direktoriui (ligos, atostogų, komandiruotės metu ir kt.), jo pareigas laikinai eina Centro darbuotojas, kuriam tokia funkcija priskirta pareigybės aprašyme, arba kitas asmuo, paskirtas mero potvarkiu.

. Direktoriaus ir darbuotojų darbo santykius, darbo apmokėjimą ir garantijas reglamentuoja Lietuvos Respublikos darbo kodeksas, Lietuvos Respublikos darbo apmokėjimo sistema ir kiti teisės aktai.
. Direktorius, dirbantis pagal terminuotą darbo sutartį, kiekvienais metais vertinimo išvadą (metų veiklos ataskaitą) pateikia Savininko Kultūros skyriui, kuruojančiam Centrą. Jį kuruojančio skyriaus vedėjas teikia siūlymą merui dėl direktoriaus vertinimo. Sprendimą dėl direktoriaus praėjusių kalendorinių metų veiklos įvertinimo, pareiginės algos koeficiento, kintamosios dalies dydžio ar kitų skatinimo priemonių nustatymo ir skyrimo priima meras. 

. Savininko perduotas ir Centro įgytas turtas nuosavybės teise priklauso Savininkui, o Centras šį turtą valdo, naudoja ir disponuoja juo teisės aktų nustatyta tvarka. 
. Centro lėšų šaltiniai:
. valstybės biudžeto ir (arba) savivaldybės biudžeto asignavimai;
. kitų valstybės ir savivaldybių pinigų fondų lėšos;
. pajamos, gautos už viešąsias atlygintinas paslaugas;
. fizinių ir juridinių asmenų parama (labdara);
. kitos teisėtai gautos lėšos.
. Visos lėšos naudojamos pagal patvirtintą sąmatą, vadovaujantis šių lėšų panaudojimą reglamentuojančių teisės aktų nuostatomis.
. Savininkas iš savivaldybės biudžeto lėšų gali Centrui skirti papildomų lėšų edukacinei, kultūrinei, kitai veiklai vykdyti.
. Centras gali dalyvauti tarptautinėse programose, projektuose ir gauti tarptautinių fondų finansavimą.
. Centras gali gauti valstybės ir savivaldybės biudžetų asignavimų, teisės aktų nustatyta tvarka dalyvaudamas skelbiamuose konkursuose atitinkamoms veiklos programoms, finansuojamoms iš valstybės arba savivaldybės biudžetų, vykdyti.
. Centras privalo savivaldybės biudžeto ir specialiųjų programų gaunamas lėšas naudoti tik Nuostatuose nurodytoms funkcijoms vykdyti.

 SKYRIUS


. Centro finansinė apskaita tvarkoma centralizuotai Savininko įgaliotos įstaigos.
. Centro finansinė veikla kontroliuojama teisės aktų nustatyta tvarka.
. Centro funkcijų įgyvendinimo priežiūrą atlieka Savininko teises ir pareigas įgyvendinanti institucija ar jos įgaliotos institucijos, kitos įstatymais ir kitais teisės aktais įgaliotos institucijos.

 SKYRIUS


. Pranešimai, kuriuos pagal Lietuvos Respublikos teisės aktus ar šiuos Nuostatus reikia paskelbti viešai, skelbiami Centro interneto svetainėje www.visitsiauliai.lt, prireikus – teisės aktų nustatyta tvarka Centro Savininko interneto svetainėje.

 SKYRIUS


. Centrą reorganizuoja, pertvarko ar likviduoja Savininko teises ir pareigas įgyvendinanti institucija – Savivaldybės taryba Lietuvos Respublikos teisės aktų nustatyta tvarka.

 SKYRIUS


. Nuostatų keitimo tvarka nesiskiria nuo nurodytosios Lietuvos Respublikos biudžetinių įstaigų įstatyme.
. Jei pasikeičia teisės aktai, reglamentuojantys Centro veiklą, ir jei aukštesnės galios teisės aktai atitinkamus klausimus reglamentuoja kitaip nei Nuostatai, taikomos tų teisės aktų nuostatos.

 SKYRIUS


. Tai, kas nereglamentuota šiuose Nuostatuose, sprendžiama taip, kaip numatyta Lietuvos Respublikos teisės aktuose.
. Už Nuostatų reikalavimų vykdymo užtikrinimą atsako Centro direktorius.
_____________________



